CELEX: 62021CN0580
Language: lv
Date: 2021-09-22 00:00:00
Title: Lieta C-580/21: Lūgums sniegt prejudiciālu nolēmumu, ko 2021. gada 22. septembrī iesniedza Bundesgerichtshof (Deutschland) – EEW Energy from Waste Großräschen GmbH/MNG Mitteldeutsche Netzgesellschaft Strom GmbH

13.12.2021   
            
            
               LV
            
            
               Eiropas Savienības Oficiālais Vēstnesis
            
            
               C 502/13
            
         
      Lūgums sniegt prejudiciālu nolēmumu, ko 2021. gada 22. septembrī iesniedza Bundesgerichtshof (Deutschland) – EEW Energy from Waste Großräschen GmbH/MNG Mitteldeutsche Netzgesellschaft Strom GmbH
      
      (Lieta C-580/21)
      (2021/C 502/20)
      Tiesvedības valoda – vācu
      
         Iesniedzējtiesa
      
      
         Bundesgerichtshof
      
      
         Pamatlietas puses
      
      
         Prasītāja: EEW Energy from Waste Großräschen GmbH
      
      
         Atbildētāja: MNG Mitteldeutsche Netzgesellschaft Strom GmbH
      
      
         Piedaloties: 50Hertz Transmission GmbH
      
      
         Prejudiciālie jautājumi
      
      
                  1)
               
               
                  Vai Direktīvas 2009/28/EK (1) 16. panta 2. punkta c) apakšpunkts, skatot to kopsakarā ar 2. panta a) punktu un e) punktu, ir jāinterpretē tādējādi, ka prioritāra pieeja elektroenerģijas ievadei tīklā ir jānodrošina arī tādām elektroenerģijas ražošanas iekārtām, kurās elektroenerģija tiek ražota, veicot jauktu atkritumu termisku reciklēšanu, turklāt atkritumos ir mainīgs rūpniecības un sadzīves atkritumu bioloģiski noārdāmo frakciju īpatsvars?
               
            
                  2)
               
               
                  Ja atbilde uz pirmo jautājumu ir apstiprinoša: vai prioritātes piešķiršana elektroenerģijas ievadei saskaņā ar Direktīvas 2009/28/EK 16. panta 2. punkta c) apakšpunktu ir atkarīga no atkritumu, kas izmantoti elektroenerģijas ražošanai pirmā jautājumā aprakstītajā veidā, bioloģiski noārdāmo frakciju īpatsvara?
               
            
                  3)
               
               
                  Ja atbilde uz otro jautājumu ir apstiprinoša: vai pastāv būtiskuma slieksnis attiecībā uz atkritumu bioloģiski noārdāmo frakciju īpatsvaru, zem kura saražotai elektroenerģijai nevar piemērot tiesisko regulējumu, kas attiecas uz elektroenerģiju no atjaunojamiem energoresursiem?
               
            
                  4)
               
               
                  Ja atbilde uz trešo jautājumu ir apstiprinoša – pie kāda īpatsvara tiek sasniegts šis slieksnis, vai arī kā tas ir jānosaka?
               
            
                  5)
               
               
                  Ja atbilde uz pirmo un otro jautājumu ir apstiprinoša: vai, piemērojot tiesisko regulējumu, kas attiecas uz elektroenerģiju no atjaunojamiem energoresursiem, elektroenerģijai, kura ražota, tikai daļēji izmantojot atkritumu bioloģiski noārdāmas frakcijas, var atsaukties uz Direktīvas 2009/28/EK 5. panta 3. punkta otrās daļas juridisko koncepciju tādējādi, ka šis regulējums attiecas tikai uz to elektroenerģijas daļu, kas ir saražota, izmantojot atjaunojamos energoresursus, un ka šī daļa tiek aprēķināta, pamatojoties uz katra energoresursu veida enerģijas saturu?
               
            
         (1)  Eiropas Parlamenta un Padomes Direktīva 2009/28/EK (2009. gada 23. aprīlis) par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (OV 2009, L 140, 16. lpp.).